Exqrch/javanese-Komodo-pixelgpt huggingface dataset:
Dhèwèké dadi pianis sing wis sukses kanthi gelar sarjana, lulus ing taun 1917, nanging milih sinau babagan musik lan nembang, kanthi kepengin ngupayakaké karir minangka profesor musik
Dhèwèké wis nduwe penyakit "tremor", sing rada ngganggu dhèwèké kanggo main pianomulane dhèwèké wiwit nulis kanggo makarya
Sanajan ora ana bukti sing terbuka nuduhaké menawa Andrade yaiku homoseksual, ana referensi babagan kasebut saka kolega lan kanca-kancane
Dhèwèké duwe hubungan sing ora ngepenakaké karo rezim Vargas ing Brasil nalika seda ing Sao Paulo, sing kedadeyan amarga serangan jantung ing umure 52 taun
Dhèwèké tilar donya ing omahé ing São Paulo sawise serangan jantung ing tanggal 25 Februari 1945
Kontribusi sing luar biasa kanggo jagad literatur lan gerakan puisi tulis dening perpustakaan kutha Sao Paulo kanthi judhul "Biblioteca Mario de Andrade" ing taun 1960
Ing wulan Februari 1922 ing Modern Art Week, Sao Paulo nandhani pambukaan bab-bab Modernisme ing jagad literatur Brasil, lan diatur dening Mario de Andrade lan pelukis, Emiliano Di Cavalcanti
Dhèwèké menehi ceramah babagan musik lan modernisme rakyat Brasil ing literatur, kanthi resmi ngenal koleksi-koleksi puisi dhewe
Sajrone urip minangka panulis, musisi, lan sarjana, dhèwèké setya ngerteni lan ngembangaké teori sing nuduhaké interior lan eksterior saka pribumi Brasil liwat Afro-Brasil, Amerindian, lan urat multikultur
Dhèwèké entuk inspirasi kanggo nulis iki sawise dhèwèké ndeleng patung Kristus minangka wong Brasil kanthi braida lan nemokaké awaké ing kahanan delirium
Nganggo puisi lan ekspresi saben dina, dhèwèké ngenalaké gerakan puisi Avante-Garde ing Brasil sing nyebar menyang bagean liya ing Amerika Latin
Ing taun 1928, novel babagan pahlawan tanpa karakter, Macunaima, diterbitake, sing nyorot rong basa - Brasil lan Portugis, nggabungaké macem-macem dialek ing realisme gaib sing digawé ing crita iki
Nganggo "setting" kutha lan deso, dhèwèké nggabungaké prosa kanthi irama puisi, unsur fantasi lan mitos ngliwati buku iki, nanging adhedhasar realisme
Novel iki minangka novel konflik lan kerumitan, babagan pertempuran budaya kang digambaraké sacara explosif lan dipungkasi kanthi karusakan
Dene karya-karya Andrade liyane ya iku:
SMP Negeri 3 Kartasura SMP Negeri 3 Kartasura ya iku salah sawijining sekolah menengah kapisan sing dumunung ana ing tlatah kecamatan Kartasura, Kabupetèn Sukaharja (Sukoharjo) provinsi Jawa Tengah
SMP iki mapan ana ing pinggir dalan gedhé Sala-Semarang ora adoh karo tugu Kartasura
Ing jero sekolah ana kelas 7, kelas 8 kelas 9, ruwang guru, kantin, lan perpustakaan
Sekolah iki ramè wayah jam sekolah lan sepi nalika dina prèi.
Pasar Kartasura Pasar Kartasura ya iku sawijining pasar sing dumunung ana ing Kecamatan Kartasura, Kabupatèn Sukaharja (Sukoharjo), Provinsi Jawa Tengah
Pasar iki peneré ana ing wetan tugu Kartasura
Pasar iki bukak wiwit esuk nganti soré
Wayah ramé nalika esuk nganti awan
Pasar iki ora pati gedhé ananging cumepak kaperlunan sadina-dina
Ing jero pasar iki ana manèka werna bakul kaya ta bakul jejanganan, woh-wohan, jajanan pasar, panganan, lan sandhangan
Ing sisih ngarep pasar iki ditemoni akèh wong dodol kembang setaman
Ing ngarep pasar uga disedhiyani kreteg panyebrangan supaya wong tinuku bisa nyebrang kanthi aman
Sanadyan mangkono, papan parkir ing pasar iki kurang amba, dadi kadhang kala ngebaki dalan.
Valsartan Valsartan ya iku sawijining obat keras kanggo nambani lara hipertensi (tekanan getih dhuwur)
Indikasi valsartan iku kanggo nyuda risiko komplikasi stroke lan serangan jantung, lan panandhang gagal jantung utawa wong sing lagi kena serangan jantung
Valsartan minangka obat oral sing kalebu ing kategori antagonis reseptor angiotensin II reseptor blocker (ARB) sing bisa gawé rileks pambuluh getih saèngga bisa mili lancar
Obat kasebut makarya kantih cara nyuda reseptor angiotensin sing nyebabaké pambuluh getih dadi amba
Menawa pambuluh getih dadi amba, tekanan getih sing dhisiké dhuwur malih dadi cendhék
Valsartan maujud tablèt salut selaput 80 mg lan 160 mg
Valsartan wis akèh diresepaké ing donya suwéné 15 taun
Wiwitané valsartan dirembakaké dening Novartis, banjur perusahaan Switserlan masaraké kanthi jeneng Diovan
Parusahaan Cina ya iku Zhejiang Huahai uga gawé obat iki
Ananging produk sing saka cina ditarik manèh
Ing Indonésia, produk valsartan sing ora ditarik amarga ora nganggo bahan baku saka Zhejiang ya iku Valsartan lan Valdix (saka Dexa Medica), Diovan (saka Novartis Indonesia), Tyoval (saka Novell Pharmaceutical)
Valsartan (PT Etercon), lan Valsif (saka Ferron Par Pharmaceutical)
Dhosis ngombé valsartan dijumbuhaké karo kahanan panandhang kaya déné: Èfèk samping
Obat valsartan bisa nyebabaké èfèk samping menawa asring dikonsumsi kaya déné: Pepènget
Panandhang kudu blaka marang dhokter menawa duwéni riwayat lelara saing naté ditandhang kaya ta gagal jantung, ganggunan ati lan ginjel, lan lagi nyusoni
Panandhang uga ora olèh ngonsumsi obat iki menawa lagi mbobot, lara dhiabètes, gagal ginjel, karusakan ati sing parah
Taun 2018 kapungkur, Badan Pengawasan Obat lan Makanan (BPOM) Républik Indonésia, narik obat antihiperténsi sing ngandhut valsartan
Tumindakan iki dilakoni amarga kandhutan valsartan ing obat dianggep mbebayani tumrap kasarasan lan bisa nyebabaké kanker
Valsartan iku kalebu obat keras sing kudu diombé nganggo résèp dhokter
Pirang-pirang valsartan sing didol uga ngandhut "Nitrosodimethylamine" (NDMA)
Senyawa iki sipaté karsinogén lan racun kanggo liver manungsa
NDMA minangka hepatotoksin sing duwé potensi nyebabaké fibrosis ing liver uga tuwuhing tumor.
Mitsubishi Delica Mitsubishi Delica ya iku salah sawijining prodhuk mobil saka perusahaan Mitsubishi Jepang taun 1968
Mobil jinis iki bisa digunakaké kanggo apa waé amarga mobil jinis Delica kalebu mobil "multiguna"
Nalika mobil jinis iki metu ana ing taun 1968, mobil iki awujud mobil trek "pickup" lan van
Mobil Delica wis duwé pasar ing nagara-nagara ing donya, kaya ta Jamaika, Niu Sélan, lan nagara-nagara ing Éropah
Nanging, ing nagara-nagara liya, mobil kuwi mau nduwèni jeneng kang béda-béda
Kendharaan jinis Delica wiwit diprodhuksi kapisan ing Juli 1968
Modhèl mobil kang diprodhuksi kapisan ya iku mobil "pickup." Sawisé kuwi, Mitsubishi uga ngetokaké mobil Delica jinis T90 Canter
T90 Canter ya iku mobil Mitsubishi Delica kang modhèlé "pickup" lan bisa gawa momotan aboté tekan 600 kg
Sawisé ngetokaké modhèl "pickup," mobil Delica uga ngetokaké mobil kang bisa kanggo gawa penumpang ing jeroné
Mitsubishi Delica ngetokaké mobil penumpang amarga panjalukan pasar kang gedhé
Mobil penumpang saka jinis Mitsubishi Delica bisa amot yèn gawa wong akèh cacahé 9 wong
Nanging, mobil Delica kang bisa gawa penumpang mandeg prodhuksi ana ing taun 1976
Mobil jinis Delica iki uga duwé sesebutan liya, ya iku Mitsubishi Colt T100 lan Khmer T120
Mitsubishi Delica jinis Colt T100/T120 dadi salah sawijining jinis mobil Delica kang laris ing pasaran, utamané ing pasar èkspor
Ing Indonésia, mobil jinis Colt T100/120 dadi mobil kang paling laris
Mesin kang dianggo ing génerasi pisan ya iku 1.499cc
Mitsubishi Motors ngetokaké mobil jinis Delica kang modhèlé anyar
Mobil kuwi mau metu ing Juni 1979
Mobil Delica ing génerasi 1979 nduwèni modhèl kang luwih modhèren tinimbang mobil génerasi sadurungé
Ing génerasi loro, mobil Delica duwé lawang kang digèsèr
Saliyané kuwi uga duwé kursi penumpang kang luwih pènak lan jembar
Kursi kang ana ing njero mobil Delica 1979 kuwi mau bisa amot kanggo wong telu
Mobil Delica génerasi loro iki duwé wilayah pasar ing nagara-nagara ing donya
Ing Ostrali, mobil Delica diarani Chrysler L300 Express lan wiwit meu ing Adelaide sasi April 1979
Saliyané ing Ostrali, uga ana ing nagara-nagara ing Asia, ya iku Pilipina, Indonésia, Koréa Kidul, lan Indhi
Ing Pilipina, mobil Delica génerasi loro diprodhuksi ing taun 1987 kang diarani Mitsubishi L300 Versa Van
Ing Indonésia, mobil génerasi loro uga diarani Colt 300 Diesel "pickup." Génerasi telu (1986).
Taun 1986, mobil Mitsubishi Delica génerasi telu wis wiwit metu
Nanging, ing taun 1986 iki, Mitsubishi Delica duwé desain kang luwih amba, cepet, Ing taun iki, mobil Delica kang bisa kanggo penumpang terus didolaké marang masarakat
Mobil kang modhèlé bisa gawa penumpang ing njeroné, ya iku Starwagon utawa Mitsubishi Express
Mobil Delica kang metu ana ing taun 1986 kuwi mau tetep diterusaké prodhuksiné tekan taun 1998 sanajan wis ana modhèl anyar manèh kang metu ing génerasi telu, ya iku modhèl L400
Taun 2013, Mitsubishi mandeg anggoné prodhuksi mobil jinis Mitsubishi Express kuwi mau amarga ora akèh manèh wong kang minat marang mobil jinis kuwi
Mobil jinis Mitsubishi Express uga duwé tingkat kaslametan kang ora akèh
Mitsubishi Delica génerasi telu uga bisa lumebu ing pasar Asia, Inggris, lan Amérikah Lor
Mitsubishi Delica génerasi papat metu ana ing taun 1994
Mobil ing génerasi iki bagi-bagi mesin karo mobil Mitsubishi Pajero
Mobil Delica ing génerasi papat uga kasebar ing nagara-nagara liyané, ya iku Koréa Kidul lan Ostrali
Ing Koréa Kidul, mobil Mitsubishi dadi komponèn kendharaan dhasar saka mobil Hyundai Starex
Ing Ostrali, mobil Mitsubishi Delica génerasi papat ana loro jinisé, ya iku kargo lan penumpang
Mobil kang kanggo kargo uga kasebut Mitsubishi Express lan mobil kanggo penumpang kasebut Mitsubishi Starwagon
Génerasi lima dadi génerasi mobil Delica kang paling kèri
Mobil génerasi lima tekan saiki isih diprodhuksi
Mitsubishi Delica ing génerasi iki metu ana ing pasar taun 2007
Modhèl mobil ing génerasi lima ya iku mobil mini van kang diarani Delica D5
Mobil kuwi mau metu kapisan ana ing tanggal 31 Januari 2007
Ing Indonésia, mobil Delica D5 wiwit lumebu ing Indonésia taun 2014 lan mobil-mobil kuwi asil impor saka Jepang
Delica D5 taun 2018 duwé interior kang luwih apik, canggih lan modhèren tinimbang génerasi liyané
Mobi Delica D5 kursi cacahé 6 kang modhèlé pisah
Ing njero mobil ana tèknologi rémot kang bisa digunakaké kanggo AC lan pindhah gigi
Mitsubishi Delica teka kapisan ing Indonésia nalika taun 2014 déning PT Mitsubishi Motors Krama Yudha Sales Indonesia
Nanging, nasib mobil Delica ing Indonésia ora apik amarga panjalukan pasar ing Indonésia kang kurang apik kanggo mobil iki
Wiwit taun 2017, badhan usaha Mitsubishi Motors ing Indonésia wis duwé wacana yèn ora nglakokaké impor mobil jinis "multiguna van" (MPV) iki manèh
Taun 2015, setaun sawisé mobil Delica diimpor ing Indonésia, mobil jinis iki didol cacahé 404 unit
Taun-taun sawisé, masarakat kang kepincut marang Delica saya suwé saya sithik lan Delica ming kadol cacahé 100an unit mobil.
PT Mitsubishi Motors Indonésia wiwit mandeg nglakokaké impor mobil Delica ing taun 2017 amarga saya suwé ora ana kang kepincut marang mobil iki
Miturut data, kang kepincut lan gelem tuku mobil Delica saya sithik
Sasi Januari taun 2018, prodhusèn mobil Delica ing Indonésia mung bisa ngadol mobil Delica cacahé 25 unit lan ing sasi Pèbruari mung bisa ngadol cacahé 1 unit mobil
Lynn Hill Carolynn Marie Hill utawa Lynn Hill (lair ing Detroit, Michigan, Amérika Sarékat, 3 Januari 1961), ya iku salah sawijining atlit munggah tebing kang kondhang saka Amérika Sarékat
Lynn Hill uga dadi salah sawijining atlit wadon kang suksès amarga dhèwèké dadi atlit munggah tebing kang paling apik ing donya
Lynn Hill wiwit kondhang amarga dhèwèké tau nglakokaké munggah tebing bébas kapisan kang médané angèl ing Lembah Yosemite, Amérika Sarékat
Dhèwèké nglakokaké kagiyatan kuwi kurang saka wektu 24 jam
Amarga saka kagiyatan kang dilakokaké déning dhèwèké kuwi mau, Lynn Hill dadi atlit munggah tebing kang kondhang lan paling apik ing Amérika Sarékat lan ing donya
Lynn Hill lair ing Detroit, Michigan, Amérika Sarékat
Dhèwèké ora gedhé ing Michigan, nanging ing dhaérah California, Amérika Sarékat
Kawit cilik, Lynn Hill wis mulai nuduhaké yèn dhèwèké bisa dadi atlit munggah tebing kang apik amarga dhèwèké kawit cilik wis bisa mènèk saka wit siiji menyang wit liyané
Saliyané kuwi, dhèwèké uga bisa munggah ana ing lampu-lampu dalan
Ibuké Lynn Hill makarya dadi "hygene" waja lan bapaké dadi insinyur kedirgantaraan
Sadurungé dadi atlit munggah tebing, Lynn Hill wis tau dadi atlit senam lantai
Dhèwèké sinau senam lantai nalika umur 8 taun
Lynn Hill ora bisa nerusaké pasinaonan ing babagan senam lantai amarga dhèwèké ora seneng olahraga senam
Miturut Lynn Hill, senam lantai kuwi olahraga kang biyasané dilakokaké déning bocah-bocah utawa wong wadon lan kudu mèsem nalika nglakokaké olahraga
Amarga alesan kuwi mau, Lynn Hill ora seneng nglakokaké senam lantai
Munggah tebing kapisan kang dilakoni déning Lynn Hill ya iku ing taun 1975
Wektu kuwi, Lynn Hill kenal karo olahraga munggah tebing amarga seduluré kang ngenalaké dhèwèké karo olahraga ing babagan "pendakian." Sawisé dhèwèké munggah tebing kang kapisan, Lynn Hill dadi kepincut marang olahraga kuwi lan nerusaké olahraga munggah tebing
Miturut Lynn Hill, munggah tebing dadi olahraga kang bisa gawa rasa katentreman ing atiné lan bisa dadi sarana kanggo panglipur lara amarga bapak ibuké pisah
Nalika umuré 15 taun, Lynn Hill lumebu ana ing Camp 4 lan dadi siji-sijiné wong wadon kang mèlu munggah tebing
Lynn Hill nglakokaké kagiyatan munggah tebing kang kapisan ana ing Lembah Yosemite
Lembah Yosemite ya iku papan kang éndhah lan apik ing Taman Nasional Yosemite, ing barisan pegunungan kang ana ing dhaérah California, Amérika Sarékat
Lynn Hill kalebu atlit munggah tebing kang nduwèni watak kang ndableg lan bebel
Lynn Hill uga kalebu atlit munggah tebing kang kuat lan unik
Dhèwèké kuwi alit kang nduwé bakat apik lan ora tau wedi marang apa waé
Buktiné, dhèwèké tau munggah tebing ing tebing lembah Yosemite kang dhuwuré kurang luwih 650 mèter
Nalika umuré durung ana 17 taun, Lynn Hill wis miwiti olahraga munggah tebing ing Half Dome
Lynn Hill bisa wani munggah tebing kang dhuwur amarga dhèwèké wani lan nekat nglakokaké olahraga kuwi
Taun 1984, nalika Lynn Hill lunga menyang New York, Amérika Sarékat, dhèwèké ketemu déning atlit munggah tebing kang asalé saka Ruslan, ya iku Russ Raffa
Lynn Hill lan Russ Raffa dadi kanca munggah tebing lan dhèwèké kabèh banjur palakrama ing tanggal 22 Oktober 1988.
Nanging, sesambungan antarané Lynn Hill lan bojoné ora suwi
Lynn Hill lan bojoné pisah ing sasi Maret taun 1991
Taun 1988, Lynn Hill wiwit nglakokaké kagiyatan munggah tebing saka lomba-lomba munggah tebing
Ing wektu kuwi, Lynn Hill dadi siji-sijiné utawa wong wadon kapisan kang bisa munggah Ophir Broke ing dhaérah Ophir, Colorado
Munggah tebing kang dilakokaké déning Lynn Hill ing Ophir Broke kuwi mau kalebu munggah tebing bebas, ya iku kang migunakaké piranti kaslametan, ya iku tali lan piranti-piranti kaslametan liyané
Lynn Hill miwiti olahraga munggah tebing ing Lembah Yosemite
Nanging, sawisé kuwi, Lynn Hill isih nerusaké olahraga munggah tebing amarga dhèwèké seneng marang olahraga munggah tebing
Lynn Hill banjur munggah tebing ing papan-papan liyané
Dhèwèké tau nglakokaké munggah tebing ing lembah-lembah kang ana ing Éropah
Saliyané munggah tebing ing Amérika lan Éropa, Lynn Hill uga tau munggah tebing ana ing dhaérah Asia, ya iku ing nagara Viètnam, Tanah Thai, Jepang, lan Républik Rakyat Cina
Lynn Hill uga tau munggah tebing ing dhaérah Ostrali lan Maroko
Lynn Hill didadékaké atlit kang profésional ing babagan munggah tebing ing taun 1988
Lynn Hill uga dadi juru omong ing babagan olahraga munggah tebing, Dhèwèké bisa dadi atlit profésional kang kondhang ing donya ora mung amarga dhèwèké nglakokaké kagiyatan munggah tebing bébas
Nanging, dhèwèké uga mèlu ing lomba-lomba munggah tebing kang dianakaké
Miturut Lynn Hill, kagiyatan munggah tebing bébas kuwi béda karo kagiyatan lomba munggah tebing
Lomba munggah tebing kuwi bisa didelok déning akèh wong, nanging yèn munggah tebing bébas ora didelok déning wong akèh
Amarga kuwi, nalika mèlu lomba munggah tebing, Lynn Hill kudu bisa katon apik
Lynn Hill kalebu siji-sijining atlit wadon kang bisa menang ana ing Piala Donya munggah tebing taun 1990
Dhèwèké bisa menang amarga dadi siji-sijining atlit wadon kang bisa munggah tekan pucuk tebing
Dhèwèké bisa ngalahaké para atlit wadon liyané ing Piala Donya
Nalika kuwi, atlit wadon kang mèlu ana telu cacahé, kalebu Lynn Hill
Lynn Hill olèh bayaran saka munggah tebing lan sponsor kanggo nguripi dhèwèké dhéwe
Nanging, kuwi mau sipaté ora instan lan gampang, amarga Lynn Hill kudu sregep lan giat nglakokaké kagiyatan munggah tebing lan lomba-lomba
Gerakan munggah tebing kang dilakokaké déning Lynn Hill uga kudu apik lan mbutuhaké konsèntrasi kang dhuwur supaya bisa katon apik nalika munggah tebing
Sasuwéné dadi atlit munggah tebing, Lynn Hill nduwé pirang-pirang pangaji-aji
Antarané taun 1986 tekan 1992, Lynn Hill kalebu atlit munggah tebing kang paling apik ing donya
Lynn Hill duwé jejulukan atlit munggah tebing paling apik ing donya amarga dhèwèké wis menang lima lomba ing Arco Rock Master
Saka lomba-lomba kuwi, Lynn Hill uga menang pirang-pirang gelar
Sasuwéné taun 1980-an, Lynn Hill tau diundang ing acara "game show," ya iku "The Guinness Game." Lynn Hill uga katon ing acata "That's Incredible!" Acara kuwi awujud "reality show" lan ing acara kuwi, Lynn Hill nyaritakaké nalika dhèwèké munggah ing balon udara kang dhuwuré 6000 ft
Lynn Hill uga tau katon ana ing acara TV kang irah-irahané ya iku "Survival of The Fittest." Saliyané kuwi, ing taun 1999, Lynn Hill uga tau main ing filem babagan olahraga, ya iku "Extreme." Ing fiem kuwi, Lynn Hill katon lagi munggah ana ing Indian Crack Falley, Utah
Lynn Hill uga katon ana ing vidéo dokumènter, ya iku "Vertical Frontier." Vidéo kuwi digawé nalika Lynn Hill munggah tebing ing Lembah Yosemite, California, Los Angeles, Amérika Sarékat
Taun 2002, Lynn Hill nulis buku kang nyaritakaké awaké dhéwé
Jalen Brunson Jalen Brunson (lair ing 31 Agustus 1996), ya iku pamain basket NBA (National Basketball Association) lan saiki main ing tim Dallas Mavericks
Ing tim Dallas Mavericks, Brunson dadi pemain kang paling apik amarga dhèwèké tau ngasilaké 21 poin
Jallen Brunson kang duwé nomer geger 13 ing tim Dallas Mavericks
Jalen Brunson kuwi atlit baskèt kang kidal
Nanging, sanajan kidal, dhèwèké bisa dadi atlit kang bisa main baskèt kanthi apik
Jalen Brunson lair tanggal 31 Agustus 1996 ing dhaérah New Burnswick, New Jersey, Amérikah Sarékat
Dhèwèké lair saka bapak kang jenengé Rick lan ibu kang jenengé Sandra Brunson
Jalen Brunson seneng marang olahraga baskèt amarga bapak lan ibukké uga atlit
Nalika jaman nom, ibuké Jalen Brunson kuwi atlit olahraga voli lan bapaké uga pamain baskèt ing tim baskèt kampus ing Temple Univesity, Philadelphia, Pennsylvania, Amérikah Sarékat
Taun 2010, Jalen Brunson lan kulawargané pindah menyang Lincolnshire, Illinois
Ing kana, Brunson nerusaké sekolah ing SMA Stevenson (Stevenson Senior High School) lan dadi pamain baskèt sekolah kang paling apik
Sadurungé dadi atlit baskèt NBA, Jalen Brunson wis dadi pamain baskèt nalika dhèwèké sekolah ing SMA
Ing sekolahé, Brunson dianggep dadi pamain kang apik amarga dhèwèké bisa ngasilaké poin kang akèh nalika tandhing baskèt
Dhèwèké bisa ngasilaké 57 poin nalika tandhing baskèt
Brunson uga tau ngasilaké poin kang gawa kamenangan kanggo sekolahé
Dhewèké bisa ngasilaké 56 poin lan ngalahaké mungsuh saka SMA Whitney Young
Saliyané kuwi, Brunson uga tau duwé jasa kanggo sekolahé
Dhèwèké bisa nggawa sekolahé supaya bisa lolos ing final IHSA
Sekolah Stevenson akhiré lolos ing final amarga Brunson bisa ngalahaké sekolah Riverside Brookfield
Nalika sekolah SMA, Brunson kondhang minangka pamain baskèt kang bisa ngasilaké poin akèh lan bisa nuntun sekolah Stevenson ing liga-liga sekolah
Dhèwèké uga bisa terus nuntun Stevenson mimpin ing final IHSA tanpa kalah
Ing sasi Mei 2014, Jalen Brunson kalebu salah sawijining wong kang lumebu ing dhaptar 21 atlit kang nglakokaké uji coba main kanggo kajuaraan FIBA Amérika U-18
Ing pertandhingan babak kapisan utawa pertandhingan pambuka, Brunson bisa apik anggoné lawan nagara liya, kaya ta Brasil
Saka adu tandhing kuwi mau, Jalen Brunson bisa gawa tim nasional Amérika Sarékat menang ing FIBA Amérika lan bali gawa medali emas
Jalen Brunson lumebu ing tim Dallas Mavericks lan dhèwèké diwènèhi kontrak 4 taun ing tim Dallas Mavericks lan dadi pamain cadangan
Mula bukané, sadurungé Brunson lumebu ing Dallas Mavericks, dhèwèké main baskèt ing tim Universitas Villanova.
Amarga dhèwèké duwé cara main kang apik lan bisa ngasilaké poin akèh ing saben liga baskèt
Tim Dallas Mavericks bisa ngajak Jalen Brunson gabung ana ing tim Mavericks amarga Brunson duwé kaluwihan bisa ngasilaké poin akèh lan apik
Saliyané kuwi, Brunson uga bisa ngasilaké kurang luwih 19 poin, 4 "assist," lan 3 "rebound" saben liga kang dilakoni Brunson
Jalen Brunson main ing NBA kanggo tim Dallas Mavericks wiwit 17 Oktober 2018
Nalika dhèwèké main baskèt kaping pisan ing NBA, Brunson wis bisa ngasilaké poin cacahé 3 poin lan 1 "rebound" adu tandhing lawan tim Phoenix Suns
Nanging, ing adu tandhing kuwi mau, tim Mavericks kalah lawan Phoenix Suns
Ing tim Mavericks, Jalen Brunson dianggep dadi atlit kang nduwèni sipat apik nalika ing tim lan ing lapangan
Jalen Brunson isih dadi pamain cadangan ing Dallas Mavericks nalika adu tandhing lawan Phoenix Suns
Nalika lumebu NBA, dhèwèké dadi pemain cadangan suwéné 4 adu tandhing NBA
Sawisé kuwi, dhèwèké dadi pamain inti ing tim Dallas Mavericks amarga ana atlit kang lara tatu nalika adu tandhing
Ing ngisor iki statistik Brunson ing NBA.
Mortal Engines Mortal Engines ya iku salah sawijining novèl anggitan Philip Reeve kang kaping
Novèl iki kang digawé filem ing taun 2001, ya iku filem kang kaping loro sak wisé filem "Mortal Engines".
Antonin Scalia Antonin Gregory Scalia​ (lair: 11 Maret 1936, tutup yuswa: 13 Pèbruwari 2016) iku sawijining pokrul, ahli ukum, pejabat pamaréntah, lan akadhemisi saka Amérika Sarékat
Panjenengané mengku jabatan minangka Hakim Mahkamah Agung Amérika Sarékat wiwit taun 1986 nganti tutup yuswané ing taun 2016
Panjenengané misuwur minangka pakar kang nyèlèhaké dhasar-dhasar prenahé orisinalis lan tèkstualis ing suwiwi konservatif Mahkamah
Amrih ngrikataké gerakan orisinalis lan tèkstualis sajroning ukum ing Amérika, mula panjenengané misuwur minangka juru ukum kang wigati ing abad ka-20
Tundhoné Scalia kanugrahan Presidential Medal of Freedom ing taun 2018
Bapaké kang asma Salvatore Eugene Scalia (1903-1986) iku sawijining imigran Itali asal saka Sommatino, Sisilia
Bapaké iku lulus saka Rutgers University, nuli panjenengané dadi mahasiswa pascasarjana ing University of Columbia lan dadi pegawé nalika lairé anak sepisanané
Salvatore Scalia nuli bakalé dadi profésor basa Roman ing Brooklyn College, ya iku sawijining papan kang ndadèaké pribadiné dadi pangenut téori sastra formalis
Ibuné Antonin Scalia kang asma Catherine Louise (née Panaro) Scalia (1905-1985) lair ing Trenton saka wong tuwa imigran Itali lan panjenengané makarya minangka guru ing sekolah dhasar
Ing tanggal 10 Sèptèmber 1960, Scalia krama karo Maureen McCarthy ing gréja St
Karoné pethukan nalika kencan ing Harvard Law School
Maureen nalika iku isih mahasiswa sarjana ing Radcliffe College, déné dhèwèké iku nuli antuk gelar jroning basa Inggris
Scalias nuli nduwèni anak cacah sanga, ya iku lanang cacah lima lan wadon cacah papat
Anaké sing lanang cacah loro ya iku Eugene Scalia lan John Scalia dadi pokrul, nuli Eugene dadi Sekretaris Buruh sajroning administrasiné Trump
Paul Scalia dadi pandhita Katulik, Matthew Scalia lumebu ing karir militèr, lan Christopher Scalia dadi panulis
Déné anak wadoné Scalia kang cacah papat - Catherine, Ann, Margaret, lan Mary - omah-omah lan nduwèni kulawarga
Miturut Scalia, Maureen nggedhèkaké anaké kang cacah sanga iku "kalawan sethithik campur tanganku (anggoné ngopèni anak)"
Kulawargané manggon ing McLean, Virginia, prenahé ing pinggirané Washington D.C
Scalia uga nyambung kekancan karo Hakim Agung Ruth Bader Ginsburg, kang misuwur minangka anggota sewiwi liberal pangadilan
Karoné tau nekani opera kanthi bebarengan lan uga katon bebarengan ing dhuwur panggung minangka "supernumerary" ana sajroning prodhuksi Ariadne auf Naxos ing Opera Nasional Washington taun 1994
Ginsburg uga mitrané Scalia ing D.C
Scalias lan Ginsburg uga dhahar bebarengan saben Malem Warsa Énggal
Scalia iku uga tukang beburu kang prigel
Panjenengané tau ngajari Justice Elena Kagan carané beburu, déné karoné iku beburon bèbèk, manuk, rusa, lan kidang